CELEX: C2007/056/25
Language: sk
Date: 2007-03-10 00:00:00
Title: Vec C-507/06: Návrh na začatie prejudiciálneho konania, ktorý podal Oberlandesgericht Innsbruck (Rakúsko) 13. decembra 2006 – Malina Klöppel/Tiroler Gebietskrankenkasse

10.3.2007   
            
            
               SK
            
            
               Úradný vestník Európskej únie
            
            
               C 56/14
            
         Návrh na začatie prejudiciálneho konania, ktorý podal Oberlandesgericht Innsbruck (Rakúsko) 13. decembra 2006 – Malina Klöppel/Tiroler Gebietskrankenkasse
   (Vec C-507/06)
   (2007/C 56/25)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberlandesgericht Innsbruck
   Účastníci konania pred vnútroštátnym súdom
   
      Žalobkyňa: Malina Klöppel
   
      Žalovaný: Tiroler Gebietskrankenkasse
   Prejudiciálna otázka
   Má sa článok 72 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (1), v znení zmenenom, doplnenom a aktualizovanom nariadením Európskeho parlamentu a Rady (ES) č. 1386/2001 z 5. júna 2001 (2), v spojení s článkom 3 tohto nariadenia, ako aj článkom 10a nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (3), v znení zmenenom, doplnenom a aktualizovanom nariadením Komisie (ES) č. 410/2002 z 27. februára 2002 (4) vykladať v tom zmysle, že doby poberania rodinných dávok v členskom štáte (v tomto prípade v Spolkovej republike Nemecko – príspevok na výchovu dieťaťa) pre oprávnenie poberať porovnateľné plnenie v inom členskom štáte (v tomto prípade v Rakúsku – príspevok na starostlivosť o dieťa) sa má posudzovať rovnako, a preto pri oprávnení v druhom členskom štáte sa posudzujú ako vlastné doby poberania, ak sa podľa článku 1 písm. a) i) nariadenia č. 1408/71 počas týchto dôb posudzujú obaja rodičia ako zamestnanci?
   
      (1)  Ú. v. ES L 149, s. 2; Mim. vyd. 05/001, s. 35.
   
      (2)  Ú. v. ES L 187, s. 11; Mim. vyd. 05/004, s. 129.
   
      (3)  Ú. v. ES L 74, s. 1; Mim. vyd. 05/001, s. 83.
   
      (4)  Ú. v. ES L 62, s. 17; Mim. vyd. 05/004, s. 209.